[pic] | KOMISIJA EVROPSKIH SKUPNOSTI |

Bruselj, 28.7.2005

KOM(2005) 341 končno

Predlog

ODLOČBA SVETA

o odobritvi dajanja v promet klobas z dodanimi fitosteroli/fitostanoli kot novimi živili ali novimi živilskimi sestavinami v skladu z Uredbo (ES) št. 258/97 Evropskega parlamenta in Sveta

(predložena s strani Komisije)

OBRAZLOŽITVENI MEMORANDUM

30. marca 2000 je Pouttu Ltd. pri pristojnih finskih organih na podlagi člena 4 Uredbe (ES) št. 258/97 v zvezi z novimi živili in novimi živilskimi sestavinami vložil zahtevek za dajanje v promet živil z dodanimi fitosteroli kot novimi živili ali novimi živilskimi sestavinami.

V začetnem poročilu o oceni je pristojni finski organ ugotovil, da so fitosteroli varni za človeško prehrano. Vendar so ostale države članice izrazile utemeljene ugovore glede dajanja fitosterola v promet kot novega živila ali nove živilske sestavine. Zato je bila zahtevana odločba o odobritvi po postopku komitologije v skladu s členom 7(1) Uredbe (ES) št. 258/97.

Zaradi ugovarjanja držav članic je Komisija zahtevala mnenje bivšega Znanstvenega odbora za prehrano (ZOP), ki je bilo podano 5. marca 2003. ZOP je v svojem mnenju o zahtevkih za odobritev živil, obogatenih z rastlinskimi steroli, vključno z zahtevkom Pouttu Ltd., ugotovil, da je dodatek fitosterolov varen, če dnevna poraba ne presega 3 g.

Poleg tega ZOP v svojem mnenju „Splošni pregled dolgotrajnih učinkov uživanja visokih odmerkov fitosterolov iz več prehranskih virov s posebnim poudarkom na učinkih beta karotina“ z dne 26. septembra 2002 navaja, da ni nobenih dokazov o dodatnih koristih uživanja več kot 3 g/dan, da pa bi visoki odmerki lahko povzročili neželene učinke, zaradi česar se je priporočljivo izogibati uživanju živil z rastlinskimi steroli v odmerku več kot 3 g/dan.

Ob upoštevanju navedenega je bil osnutek Odločbe Komisije o odobritvi dajanja v promet klobas z dodanimi fitosteroli/fitostanoli kot novimi živili ali novimi živilskimi sestavinami 30. aprila 2004 predložen za glasovanje Stalnemu odboru za prehranjevalno verigo in zdravje živali. Enajst držav članic je glasovalo proti, tri države članice so glasovale za in ena država članica se je vzdržala.

Odbor je o osnutku, ki ga je predložila Komisija, dal negativno mnenje. Zaradi tega mora Komisija v skladu s členom 13(4)(b) Uredbe (ES) št. 258/97 in v skladu s členom 5 Sklepa Sveta 1999/468//ES zdaj predložiti Svetu predlog ukrepov, ki jih je treba sprejeti, ta pa mora v treh mesecih odločiti s kvalificirano večino in obvestiti Evropski parlament, ki lahko v skladu s členom 8 zgoraj navedene odločbe zavzame stališče.

Predlog

ODLOČBA SVETA

o odobritvi dajanja v promet klobas z dodanimi fitosteroli/fitostanoli kot novimi živili ali novimi živilskimi sestavinami v skladu z Uredbo (ES) št. 258/97 Evropskega parlamenta in Sveta

SVET EVROPSKE UNIJE JE (

ob upoštevanju Pogodbe o ustanovitvi Evropske skupnosti,

ob upoštevanju Uredbe (ES) št. 258/97 Evropskega parlamenta in Sveta z dne 27. januarja 1997 v zvezi z novimi živili in novimi živilskimi sestavinami[1] in zlasti člena 7 Uredbe,

ob upoštevanju predloga Komisije,

ob upoštevanju naslednjega:

(1) 30. marca 2000 je Pouttu Ltd. pri pristojnih finskih organih vložil zahtevek za dajanje v promet živil z dodanimi fitosteroli kot novimi živili ali novimi živilskimi sestavinami v promet.

(2) 23. oktobra 2000 so pristojni finski organi izdali začetno poročilo o presoji.

(3) V začetnem poročilu o oceni je pristojni finski organ za ocenjevanje ugotovil, da so fitosteroli/fitostanoli varni za človeško prehrano.

(4) Komisija je poslala začetno poročilo o oceni vsem državam članicam 12. decembra 2000.

(5) V roku 60 dni, določenem v členu 6(4) Uredbe, so bili v skladu z navedeno določbo podani obrazložitveni ugovori proti dajanju tega proizvoda v promet.

(6) Znanstveni odbor za prehrano (ZOP) v svojem mnenju „Splošni pregled dolgotrajnih učinkov uživanja visokih odmerkov fitosterolov iz več prehranskih virov s posebnim poudarkom na učinkih beta karotina“ z dne 26. septembra 2002 navaja, da ni nobenih dokazov o dodatnih koristih uživanja več kot 3 g/dan, da pa bi visoki odmerki lahko povzročili neželene učinke, zaradi česar se je priporočljivo izogibati uživanju živil z rastlinskimi steroli v odmerku več kot 3 g/dan.

(7) Poleg tega je ZOP v svojem mnenju o zahtevkih za odobritev živil, obogatenih z rastlinskimi steroli, z dne 5. marca 2003 ponovno izrazil pomisleke glede skupnega uživanja raznovrstnih živil z dodanimi fitosteroli. Hkrati pa je ZOP v zvezi z zahtevkom Pouttu Ltd. potrdil, da je dodatek fitosterolov raznovrstnim mesnim proizvodom varen.

(8) Da bi upošteval pomisleke o skupnem uživanju fitosterolov/fitostanolov v različnih proizvodih, je Pouttu Ltd. prvotno zahtevo omejil na klobase z zmanjšano vsebnostjo maščob.

(9) Uredba Komisije (ES) št. 608/2004[2], ki se nanaša na označevanje živil in živilskih sestavin z dodanimi fitosteroli, fitosterolnimi estri, fitostanoli in/ali fitostanoli, zagotavlja, da potrošniki dobijo potrebne informacije, da se izognejo pretiranemu uživanju dodanih fitosterolov.

(10) Stalni odbor za prehranjevalno verigo in zdravje živali ni dal pozitivnega mnenja (

SPREJEL NASLEDNJO ODLOČBO:

Člen 1

Živila in živilske sestavine, opisani v Prilogi 1, z dodanimi fitosteroli/fitostanoli, določenimi v Prilogi 2, v nadaljnjem besedilu „proizvodi“, se lahko dajo v promet v Skupnosti.

Člen 2

Proizvodi so ponujeni v taki obliki, da se jih lahko zlahka razdeli na dele, ki vsebujejo največ 3 g (pri enem obroku na dan) ali največ 1 g (pri treh obrokih na dan) dodanih fitosterolov/fitostanolov.

Klobase, narezane na rezine, se pakirajo kot obroki.

Člen 3

Ta odločba je naslovljena na Pouttu Ltd. Vanha Talvitie 11 C, FIN-00580 Helsinki.

V Bruslju,

Za Svet

Predsednik

Priloga 1

Proizvodi iz člena 1

Klobase z zmanjšano vsebnostjo maščob (skupaj maščobe ≤ 10 %; nasičene maščobe ≤ 5 %).

Priloga 2

Specifikacije fitosterolov in fitostanolov za dodatek živilom in živilskim sestavinam

Opredelitev pojmov:

Fitosteroli in fitostanoli so steroli in stanoli, ekstrahirani iz rastlin, in so lahko navzoči kot prosti steroli in stanoli ali esterizirane živilske maščobe z maščobnimi kislinami.

Sestava (z GC-FID ali enakovrednim postopkom):

( 80 % (-sitosterola

( 15 % (-sitostanola

( 40 % campesterola

( 5 % campestanola

( 30 % stigmasterola

( 3 % brassicasterola

( 3 % drugih sterolov/stanolov

Kontaminacija/čistoča (z GC-FID ali enakovrednim postopkom)

Fitosteroli in fitostanoli, ekstrahirani iz drugih virov kot so rastlinska olja, primerna za prehrano, ne smejo vsebovati kontaminantov, kar pomeni, da mora biti čistoča več kot 99 % fitosterolnih/fitostanolnih sestavin.

[1] UL L 43, 14.2.1997, str. 1.

[2] UL L 97, 1.4.2004, str. 44.